สวัสดีค่ะ หนูมีข้อสงสัยอยากถามค่ะ1 พอดีหนูเคยฉีดยาคุมมา 1-2 ปีค่ะ แล้วเลิกฉีดไปเพราะ ไม่ได้มีเพศสัมพันธ์ แต่ เมื่อวันที่ 19 เมษา มีมีเพศสัมพันธ์กับแฟนแล้วไม่ได้ป้องกันอะคะ ผ่านไปประมาณ 1ชั่วโมง ซื้อยาคุมฉุกเฉินมากินค่ะ แต่ตอนนี้ประจำเดือนยังไม่มาเลยค่ะ ระแวงว่าจะท้องหรือเปล่า เครียดมากเลยค่ะ รบกวนตอบด้วยนะคะ2 หนูฉีดยาคุมกำเนิด แล้วเพราะอะไรถึงไม่มีอารมณ์ทางเพศเลยค่ะ รู้สึกรำคาญเวลาแฟนแตะเนื้อต้องตัวด้วย อยากรู้มันเกิดจากอะไร แล้วจะแก้ด้วยวิธีไหนคะ
สวัสดีค่ะ โดยทั่วไป เมื่อหยุดฉีดยาคุมกำเนิดรังไข่จะยังไม่กลับมาทำงานได้ทันทีและประจำเดือนอาจจะยังไม่มาเป็นปกติได้ ซึ่งประจำเดือนอาจกลับมาเป็นปกติเร็วที่สุดประมาณ 3 เดือนหลังฉีดเข็มสุดท้ายแต่โดยเฉลี่ยคือประมาณ 4-10 เดือน แต่บางรายอาจใช้เวลานานเป็นปีได้ดังนั้นหากเพิ่งหยุดฉีดยาคุมกำเนิดมาไม่นาน โอกาสที่จะตั้งครรภ์จึงถือว่าน้อย อีกทั้งหากได้ทานยาคุมฉุกเฉินไปด้วยหลังจากมีเพศสัมพันธ์เพียง 1 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 95%ส่วนการที่อารมณ์ทางเพศลดลง อาจพบเป็นผลข้างเคียงจากยาฉีดคุมกำเนิดได้ แต่ก็อาจมีปัจจัยอื่นๆ เป็นสาเหตุร่วมด้วย เช่น มีความเครียด มีอาการซึมเศร้า เป็นต้น ดังนั้นหากฉีดแล้วมีปัญหาเรื่องอารมณ์ทางเพศที่ลดลง อาจพิจารณาไม่ฉีดยาคุมกำเนิดต่อ และเลือกวิธีคุมกำเนิดอื่นต่อไปค่ะ